open-index/open-wikipedia-markdown huggingface dataset:
Boh múch

***Boh múch*** () je román britského spisovateľa Williama Goldinga z roku 1954.

Román opisuje príbeh skupiny anglických chlapcov, ktorí stroskotali na neobývanom tropickom ostrove po havárii lietadla. Medzi témy patrí napätie medzi skupinovým myslením a individualitou, medzi racionálnymi a emocionálnymi reakciami a medzi morálkou a nemorálnosťou.

Román bol všeobecne dobre prijatý. Vydavateľstvo Modern Library ho zaradilo medzi 100 najlepších románov na 41. mieste redakčného a 25. mieste medzi čitateľmi. V roku 2003 bol uvedený na 70. mieste v prieskume The Big Read od BBC. Časopis Time ho v roku 2005 označil za jeden zo 100 najlepších románov v angličtine od roku 1923 do 2005. Time ho zaradil aj do zoznamu 100 najlepších kníh pre mládež všetkých čias. Román je populárnym čítaním na školách, najmä v anglicky hovoriacich krajinách, v prieskume v Spojenom kráľovstve z roku 2016 bol Boh múch na 3. mieste v obľúbenosti.

Príbeh bol sfilmovaný v roku 1963 a 1990.

## Slovenské vydania
*
*
* – v braillovom písme

## Referencie

## Zdroj

Kategória:Britské romány
Kategória:Knihy z 1954
Kategória:Dobrodružné romány
Kategória:Psychologické romány
Kategória:Sfilmované romány
Čerebľa pestrá

**Čerebľa pestrá** alebo **čerebľa potočná** (staršie **čerebľa obyčajná**, *Phoxinus phoxinus*) je malý druh sladkovodnej ryby z čeľade kaprovité (*Cyprinidae*). Je to typový druh rodu čerebľa (*Phoxinus*). Vyskytuje sa vo všetkých častiach Eurázie, od Británie a Španielska po východnú Sibír a Amur. Je všadeprítomná, prevažne v chladných tokoch (12 – 20 °C) a dobre okysličených a čistých tokoch s kamenistým/piesčitým dnom. Vyskytujú sa v kŕdľoch a sú plaché.

Zriedka presiahne dĺžku 10 cm a dožíva sa 6 rokov. Požiera zooplanktón, riasy, detrit, mäkkýše a larvy hmyzu Na boku tela má veľké tmavé škvrny, ktoré niekedy splynú do pásu. Má výrazný pohlavný dimorfizmus, samce sú v svadobnom šate pestro a variabilne zafarbené. Na hlave majú neresovú vyrážku. Trie sa v apríli až júni pri teplote nad 10 °C.

Ohrozuje ju znečistenie tokov a predácia pstruhových rýb. Je to dôležitá laboratórna ryba a návnada pre lov väčších rýb.

## Referencie

## Iné projekty

## Zdroj

Kategória:Kaprovité
Kategória:Najmenej ohrozené druhy 
Kategória:Mihule a ryby na Slovensku
Sezam indický

**Sezam indický** alebo **[[sezam]]** (lat. *Sesamum indicum*) je kvitnúca rastlina z rodu sezam (*Sesamum*). 

Je široko naturalizovaný v tropických oblastiach po celom svete a pestuje sa pre svoje jedlé semená, ktoré rastú v strukoch. V Afrike sa vyskytuje množstvo divých príbuzných, v Indii je ich počet menší.  Svetová produkcia v roku 2016 bola 6,1 milióna ton, pričom najväčšími producentmi boli Tanzánia, Mjanmarsko, India a Sudán.

Sezamové semeno je jedno z najstarších známych olejnatých semien, domestikované už pred 3000 rokmi. Rod sezam má mnoho ďalších druhov, z ktorých väčšina je divoká a pochádza zo subsaharskej Afriky. Kultivovaný typ *S. indicum* pochádza z Indie a je tolerantný na sucho, pričom rastie tam, kde iné plodiny zlyhávajú.

Sezamové semeno má vysoký podiel oleja, jeden z najvyšších semenách. S bohatou, orechovou chuťou je bežnou súčasťou kuchýň na celom svete. Môže u niektorých ľudí vyvolať alergickú reakciu.

## Opis
Je to jednoročná rastlina. Rastie do výšky 50 až 100 cm. Listy sú protistojné dlhé 4 až 14 cm a široké do 5 cm. Kvety sú biele, kalichovité dlhé 3 až 5 cm. Farba kvetov niekedy býva fialová alebo modrá. 

## Výživa
V 100 g sušených a celých sezamových semien poskytuje 573 kalórií a sú zložené z 5 % vody, 23 % uhľohydrátov (vrátane 12 % vlákniny), 50 % tuku a 18 % bielkovín. Sezamové semená sú bohaté (20 % alebo viac dennej hodnoty) na niekoľko vitamínov B a minerálov, najmä železo, horčík, vápnik, fosfor a zinok.

Vedľajší produkt, ktorý zostáva po extrakcii oleja zo sezamových semien, sa nazýva sezamová múka a je bohatá na bielkoviny (35 – 50 %). Používa sa v kuchyni a ako krmivo pre hydinu a hospodárske zvieratá.

Metaanalýza ukázala, že spotreba sezamu spôsobila malé zníženie systolického aj diastolického krvného tlaku. Štúdie ohľadom sezamového oleja ukázali zníženie markerov oxidačného stresu a peroxidácie lipidov.

## Referencie

## Iné projekty

## Literatúra
*

## Zdroj

Kategória:Sezamovité
Kategória:Koreniny
Kategória:Liečivé rastliny
Michal Lacko

**Michal Lacko SJ** (* 19. január 1920, Krásna nad Hornádom – † 21. marec 1982, Rím) bol gréckokatolícky kňaz, jezuita, vysokoškolský profesor a vzdelanec.

## Život
Po gymnaziálnych štúdiách v Košiciach, počas ktorých býval v jezuitskom internáte, sa v roku 1938 rozhodol vstúpiť do rehole jezuitov. Noviciát absolvoval v Záhrebe, kde sa u neho prebudil záujem o cyrilo-metodskú problematiku.

V roku 1945 odišiel na štúdiá do Ríma, kde bol 6. mája 1948 vysvätený na kňaza v byzantskom obrade biskupom Alexandrom Jevreinovom v Chráme sv. Antona Veľkého pri Pápežskom ruskom kolégiu (Russicum). Keďže sa už nemohol vrátiť na Slovensko, zostal pôsobiť v Ríme a neskôr sa stal profesorom na Pápežskom východnom inštitúte a na Pápežskej Gregorovej univerzite (Gregoriane). 
Snažil sa pomáhať Slovákom v zahraničí a neúnavne informoval o prenasledovaní kresťanov, najmä gréckokatolíkov, vo vtedajšom Česko-Slovensku. 
Bol konzultorom Kongregácie pre východné cirkvi a členom prípravnej odbornej komisie pre otázky východných cirkví počas Druhého vatikánskeho koncilu. Bol tiež spoluzakladateľom Slovenského ústavu sv. Cyrila a Metoda v Ríme a významne sa zaslúžil o zriadenie slovenskej gréckokatolíckej eparchie v Toronte.

Umrel nečakane 21. marca 1982, pochovaný bol v jezuitskej hrobke na cintoríne Campo Verano. V marci 2002 boli jeho pozostatky prevezené do Košíc a uložené na Cintoríne sv. Rozálie, vedľa hrobu p. Michala Fedora, SJ. 

Pomenovali po ňom *Centrum spirituality Východ - Západ Michala Lacka*, vysunuté vedecko-výskumné pracovisko Teologickej fakulty Trnavskej univerzity.

## Dielo
Michal Lacko napísal viacero kníh, vydával časopisy pre Slovákov v exile, okrem iného bol dlhý čas editorom *Slovak Studies*. Jeho najznámejšie diela sú: 
* *Pápeži a Veľká Morava v 9. storočí vo svetle dokumentov Rímskej kúrie* (1953, doktorská práca na univerzite La Sapienza v Ríme)
* *Užhorodská únia karpatských Ruténov s katolíckou cirkvou* (1955, doktorská práca na Pápežskej Gregorovej univerzite v Ríme) 
* *Svätí Cyril a Metod* – širokému publiku asi najznámejšia Lackova kniha, vyšla v niekoľkých vydaniach a bola preložená do viacerých jazykov
* *Slovenská bibliografia v zahraničí*
* Michal Lacko bol aj iniciátorom a autorom prvého vydania *Oriente Cattolico. Cenni storoci e statistiche* o východných cirkvách.
* Autorsky sa podieľal aj na príprave prvého vydania trojzväzkového diela *Handbuch der Ostkirchenkunde*.

V jeho publikačnej činnosti je aj mnoho článkov s liturgickou tematikou. Zaslúžil sa aj o reedíciu knižky Chváľme Boha o. Pavla Spišáka po obnovení činnosti gréckokatolíckej cirkvi v Česko-Slovensku v roku 1968.

## Zdroje
* Ján Krupa: Gréckokatolíci oslávia 100. výročie narodenia Michala Lacka
* Samuel Jackanič: Osobnosť Michala Lacka SJ
* František Dancák: LACKO, Michal, ThDr.
* Cyril Vasiľ: Michal Lacko a liturgická obnova gréckokatolíckej cirkvi

Kategória:Slovenskí gréckokatolícki kňazi
Kategória:Katolícki teológovia 20. storočia
Kategória:Osobnosti z Košíc
František Čermák (jazykovedec)

**František Čermák** (* 30. január 1940, Praha) je český jazykovedec. Špecializuje sa na lexikológiu, lexikografiu, frazeológiu, idiomatiku, sémantiku, morfológiu, teóriu jazyka, metodológiu jazyka a korpusovú lingvistiku.

## Životopis
V rokoch 1957 až 1962 študoval bohemistiku, anglistiku a nederlandistiku na Filozofickej fakulte Univerzity Karlovej. V roku 1976 získal doktorát v odboroch lingvistika a fonetika a v roku 1990 tituly CSc. a DrSc. pre obor český jazyk. Od roku 1994 je profesorom českého jazyka.

V rokoch 1991 až 1993 bol vedúcim lexikografického oddelenia Ústavu pre jazyk český Československej akadémie vied (od roku 1993 Akadémia vied Českej republiky).

Od roku 1994 do roku 2014 riadil Ústav Českého národného korpusu Filozofickej fakulty Univerzity Karlovej, potom ho vystriedal Michal Chren. Projekt Český národný korpus pod jeho vedením je často citovaný a považovaný za vzorný medzi korpusmi slovanských jazykov. Čermák je členom Pražského lingvistického kroužku.

## Publikácie
### Pôvodná tvorba
* *Syntagmatika a paradigmatika českého slova. Sv. 1, Valence a kolokabilita*, 1982
* *Idiomatika a frazeologie češtiny*, 1982
* *Slovník české frazeologie a idiomatiky*, 1983
* *Česko-finský a finsko-český slovník na cesty*, 1986
* *Nizozemsko-český slovník – Nederlands Tsjechisch woordenboek*, 1989
* *Česko-laoský slovník*, 1989
* *Syntagmatika a paradigmatika českého slova. Sv. 2, Morfologie a tvoření slov*, 1990
* *Frazeologie a frazeografie*, 1990
* *Základy lingvistické metodologie – nástin hlavních principů na pozadí obecné teorie vědy*, 1993
* *Jazyk a jazykověda*, 1994, ISBN 80-7110-149-4, 1997, ISBN 80-7110-183-4, 2001, ISBN 80-246-0154-0
* *Manuál lexikografie*, 1995, spolu s Renatou Blatnou a kolektívom, ISBN 80-85787-23-7
* *Frekvenční slovník češtiny*, 2004, spolu s Michalom Křenom a Renatou Blatnou, ISBN 80-7106-676-1
* *Jak využívat Český národní korpus*, 2005, spolu s Renatou Blatnou, ISBN 80-7106-736-9

### Preklady
* Ferdinand de Saussure: *Kurs obecné lingvistiky*, 1989, 1996, ISBN 80-200-0560-9

## Referencie


Kategória:Českí jazykovedci
Kategória:Absolventi Filozofickej fakulty Karlovej univerzity
Kategória:Pracovníci Akadémie vied Českej republiky
Kategória:Českí vysokoškolskí pedagógovia
Kategória:Českí univerzitní profesori
Kategória:Osobnosti z Prahy
Ondrejkovič

**Ondrejkovič** je slovenské priezvisko s najčastejším miestom výskytu v okrese Pezinok, a to v Svätom Jure, Pezinku ale tiež aj v Bratislave.

## Referencie

Kategória:Slovenské priezviská
Kategória:Priezviská na Slovensku
Kategória:Priezviská v Česku
Ivan Balog

Generálmajor Ing. **Ivan Balog**  je slovenský generál, od októbra 2024 veliteľ Pozemných síl. V rokoch 2019 až 2021 veliteľ 1. mechanizovanej brigády.

## Vojenské funkcie
Od 1. marca 2019 bol veliteľom 1. mechanizovanej brigády. Túto funkciu ukončil k 31. augustu 2021. Od 1. septembra 2021 bol zástupcom veliteľa Pozemných síl. Túto funkciu ukončil v roku 2023. Od 1. októbra 2024 je veliteľom Pozemných síl.

V decembri 2018 vláda Slovenskej republiky schválila Balogovo povýšenie z plukovníka generálneho štábu do prvej generálskej hodnosti. 15. januára 2020 Baloga prezidentka Zuzana Čaputová vymenovala do hodnosti brigádny generál. 13. decembra 2024 ho do hodnosti generálmajor povýšil prezident Peter Pellegrini.

## Referencie

Kategória:Slovenskí generáli
Kategória:Príslušníci Ozbrojených síl Slovenskej republiky
Kategória:Velitelia 1. mechanizovanej brigády
Elisabeth Mossová

**Elisabeth Mossová** (; * 24. júl 1982, Los Angeles, Kalifornia, USA) je americká herečka a držiteľka dvoch ocenení Zlatého glóbusu. Známa je zo seriálov ako *[[Mad Men]]* (2007), *Top of the Lake* (2013) či *[[Príbeh služobníčky (televízny seriál)|Príbeh služobníčky]]* (2017). 

## Detstvo a mladosť
Elisabeth Mossová sa narodila a vyrastala v Los Angeles, v Kalifornií. Jej rodičia boli obaja hudobníci a má jedného mladšieho brata. 

Mossová sa zo začiatku chcela stať profesionálnou tanečníčkou preto počas dospievania odcestovala do New Yorku, kde študovala balet. Počas štúdia začala získavať herecké role. Mossová pokračoval v štúdiu tanca po celé jej dospievajúce roky, začala však tiež hrať. Aby zvládla svoje vzdelanie a kariéru, začala študovať doma a maturovala v roku 1999 vo veku šestnástich rokov. 

## Kariéra
Prvú skúsenosť pred kamerami dostala v roku 1990 v seriáli *Lucky Chance*. Neskôr si strihla ešte zopár menších rolí v rôznych televíznych seriáloch. V roku 1997 si zahrala po boku herečiek Jessicy Langeovej a Michelle Pfeifferovej vo filme *A Thousand Acres*. Začiatkom roku 1999 Mossová stvárnila vedľajšiu úlohu v seriáli *The West Wing*, ktorú stvárnila až do konca seriálu v roku 2006. V tom rovnakom roku si tiež zahrala v dráme *[[Narušenie (film)|Girl Interrupted]]*, po boku Angeliny Jolieovej, Winony Ryder, Brittany Murphy či Whoopi Goldberg. Jej postava sa volala Polly, mala spálenú tvár, chovala sa veľmi detsky a bola ľahko rozrušteľná. 

V rokoch 2005 až 2006 mala menšiu úlohu v hororovom seriáli *Invasion*. V roku 2007 získala úlohu sekretárky Peggy Olsonovej v seriáli *[[Mad Men]]*. V seriáli pôsobila sedem sérií. Za svoju rolu získala niekoľko ocenení, napríklad Zlatý glóbus. V roku 2010 bola tiež nominovaná na mimoriadnu podpornú herečku pre ocenenie Emmy. Rolu asistentky si zahrala aj v roku 2009 v komédií *Did You Hear About the Morgans?*, stvárnila asistentku Sarah Parkerovej. Mossová tiež účinkuje aj na Broadwayi. 

V roku 2017 začala hrať spoločne s Yvonne Strahovski, Ann Dowd, Josephom Fiennesom a Alexis Bledelovou v seriáli *[[Príbeh služobníčky (televízny seriál)|Príbeh služobníčky]]*, za ktorý získala kritiku a cenu Primetime Emmy za hlavnú herečku v seriáli - dráma.

V roku 2019 hrala Mossová spoločne s Lupitou Nyong'o v psychologickom horore s názvom *My*. V roku 2020 stvárnila hlavnú úlohu v dráme *Neviditeľný*, kde za svoj herecký výkon získala ocenenie Saturn Award.

## Súkromný život
Mossová má britské aj americké občianstvo. Od roku 2009 bola vydatá za Freda Armisena, s ktorý sa rozviedla v roku 2011. Mossová sa stotožňuje so scientológiou a je feministka.

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Britské filmové herečky
Kategória:Britské televízne herečky
Kategória:Držiteľky ceny Satellite Award
Kategória:Scientologické osobnosti
Kategória:Osobnosti z Los Angeles
Paulina Mikuła

**Paulina Mikuła** (* 30. jún 1988, Tomaszów Lubelski) je poľská televízna moderátorka, internetová osobnosť a popularizátorka spisovnej poľštiny, absolventka polonistiky na Varšavskej univerzite.

## Život
Vyštudovala poľskú filológiu na Varšavskej univerzite. Od roku 2013 riadi youtubový kanál Mówiąc Inaczej (v spolupráci s LifeTube), kde propaguje znalosti poľského jazyka. V roku 2016 Mikuła napísala normatívnu príručku *Mówiąc inaczej* vydanú spoločnosťou Flow Books. V roku 2019 mal jej kanál na YouTube viac ako 435 000 divákov.

V odbornej literatúre sa program *Mówiąc Inaczej* opisuje ako forma široko dostupného virtuálneho jazykového poradenstva. Autorka video blogu „vypĺňa prázdne miesto medzi vedeckosťou, ktorú mladí ľudia nemajú radi, a zábavou, ktorá má často málo spoločného so vzdelávaním“ (Gorlewska, 2015). Hlavným dôsledkom jej činnosti je rastúci počet mladých ľudí, ktorí prejavujú záujem o poľský jazyk a jeho predpísanú normu, a ich väčšia ochota kultivovať vyjadrovanie v poľskom jazyku. Program bol opísaný ako hybrid tradičného jazykového poradenstva a rekreačného video blogu.

## Referencie


## Iné projekty

Kategória:Filológovia
Kategória:Poľskí televízni moderátori
Kategória:Absolventi Varšavskej univerzity
Kategória:Youtuberi
Čertov jarok

**Čertov jarok** je horský potok na Záhorí, v okrese Malacky, v katastri obce Lozorno. Jedná sa o prirodzený vodný tok V. rádu, s dĺžkou 1,058 km (s najdlhšími zdrojnicami 1,507 km) a o ploche povodia 1,175 km². Vzniká v nadmorskej výške  a ústi do Suchého potoka vo výške 

## Vznik
Vzniká sútokom kratších zdrojníc v dorastenom zmiešanom lese na juhozápadnom úpätí vrchu Lipy (), v Malých Karpatoch, v podcelku Pezinské Karpaty, v časti Homoľské Karpaty, v nadmorskej výške 

Prvá zdrojnica vzniká sútokom dvoch celkovo dlhších zdrojov, v zmiešanom lese, pod vrchom Lipy, v nadmorskej výške  Má dĺžku 155 metrov a počas celého úseku tok tečie na severozápad. Zdroj 1/a pramení vo výške , na severozápadoseverným svahom vrchu Banské () a je dlhý 294 metrov. Preteká zmiešaným lesom, najprv severozápadným, neskôr západoseverozápadným a napokon opäť severozápadným smerom. Zdroj 1/b pramení v nadmorskej výške , na juhozápadnom svahu Líp a má dĺžku 238 metrov. Od prameňa po ústie tečie západojuhozápadným smerom, dorasteným listnatým lesom.

Druhá zdrojnica pramení vo výške , opäť na úpätí vrchu Lipy, vo vyrastenom listnatom lese, v ktorom tečie až po ústie. Najskôr smeruje takmer na juh a neskôr sa mierne stáča na juhovýchod.

## Opis toku
Po vzniku potok pokračuje chvíľu na severozápad a následne tvorí výraznejší oblúk prehnutý severným smerom, v ktorom sa obracia na západ. Tečie dorasteným listnatým lesom, znovu vytvára oblúk smerujúci na sever a pokračuje stále západným smerom. Je premostený miestnou účelovou komunikáciou, križuje sa s elektrickým vedením vysokého napätia a definitívne sa stočí na severozápad. Nakoniec sa, v nadmorskej výške  vlieva  do Suchého potoka, ako jeho významný pravostranný prítok.

## Referencie

## Zdroje
* Základná mapa ZBGIS 
* GEO-portál, názvy potokov

Kategória:Potoky na Slovensku
Kategória:Povodie Moravy
Kategória:Lozorno
Kategória:Vodné toky v Malých Karpatoch
Kategória:Záhorie
Kategória:Vodné toky v okrese Malacky
Avezzano

náhľad|Avezzano
**Avezzano** je stredoveká a renesančná obec v provincii L’Aquila na severe regiónu Abruzzy, v Taliansku. Žije tu 42.344 obyvateľov (31. 8. 2019).

## Partnerské obce
* Ayacucho, Belén, Câmpulung Moldovenesc, Santa María.

## Referencie


## Iné projekty

## Externé odkazy
* Oficiálna stránka

Kategória:Obce v Taliansku
Entropický diagram

**Entropický diagram** môže byť:
*zobrazenie závislosti teploty na entropii, pozri T-s diagram
*zobrazenie závislosti entalpie na entropii, pozri h-s diagram
Malestroit

**Malestroit** môže byť:
* francúzska obec, pozri Malestroit (obec)
* francúzsky kantón, pozri Malestroit (kantón)
Okrúhlica

**Okrúhlica** môže byť:

* v botanike a poľnohospodárstve:
** kapusta poľná pravá (=vodnica; zastarano: okrúhla repa, vodná repa; lat. *Brassica rapa* subsp. [alebo var.] *rapa*)
** staršie: súhrnné označenie foriem kapusty poľnej pravej so sploštenou alebo guľatou buľvou (zastarano: okrúhla repa; lat. *Brassica rapa sativa rotunda*, *Brassica rapa* [subsp.] *depressa*, *Brassica rapa* var. *rapa* f. *depressa* et f. *globularia*), dávnejšie okrem tzv. okrúhlej veľkej repy (lat. zastarano: *Rapum orbiculatum* [*maius*], čo je forma, ktorej buľva je síce sploštená, ale dole končistá), pozri pod kapusta poľná pravá
** typ slivky s guľatým plodom a mäkkou dužinou, pozri okrúhlica (slivka)
** typ hrušky, pozri okrúhlica (hruška)
*v entomológii: slovenský názov rodu *Coptosoma*, starší názov: okrúhlička, pozri okrúhlica (Coptosoma)
*starobylý (aj na Slovensku sa vyskytujúci) centrálny typ dediny s približne kruhovitým usporiadaním obytných domov a roľníckych usadlostí okolo centrálneho priestranstva, na ktorom stál buď kostol alebo rybník, pozri okrúhlica (dedina)
* vrch:
** v Kysuckej vrchovine pri Belej, pozri Okrúhlica (vrch v Kysuckej vrchovine; 932 m n. m.)
** v Oravskej Magure, pozri Okrúhlica (vrch v Oravskej Magure; 1 076,4 m n. m.)
** v Oravskej Magure, pozri Okrúhlica (vrch v Oravskej Magure; 1 165,1 m n. m.)

## Zdroje
Mediator Dei

***Mediator Dei*** s podtitulom *O posvätnej liturgii* je pápežská encyklika, vydaná pápežom Piom XII. 20. novembra 1947. Je to prvá pápežská encyklika v dejinách, ktorá sa venuje výlučne liturgii.

Encyklika vyzýva k aktívnej účasti veriacich na liturgii, v rámci liturgických slávení a taktiež v rámci farností. Encyklika zároveň zdôrazňuje dôležitosť eucharistie. Mediator Dei je jednou z najdôležitejších encyklík pápeža Pia XII. Odsudzuje niektoré praktiky v súvislosti s liturgickou reformou a zdôrazňuje jednotu obety a oltára so svätým prijímaním, čím podstatným spôsobom ovplyvnila liturgickú reformou Druhého vatikánskeho koncilu. Bola napísaná čiastočne ako odpoveď na liturgické hnutie, ktoré sa rozvíjalo od začiatku 20. storočia.

## Úvod
Pápež Pius XII. označuje liturgiu ako dôležitú, posvätnú a sviatostnú. Liturgia je podľa neho viac, ako iba súhrn liturgických úkonov a predpisov. Je chybou chápať posvätnú liturgiu iba ako vonkajšiu alebo viditeľnú súčasť božského uctievania alebo ako akúsi obradnú ozdobu. Nemenej mylná je podľa neho predstava, že liturgia spočíva iba v zozname zákonov a predpisov, podľa ktorých cirkevná hierarchia predpisuje vykonávanie posvätných obradov.  Encyklika má štyri časti: 
: I. Podstata, vznik a vývoj liturgie
: II. Eucharistický kult
: III. Posvätné ofícium a liturgický rok
: IV. Pastroračná smernica

## Referencia

## Externé odkazy
* znenie Mediator Dei (po anglicky a latinsky)
*znenie Mediator Dei  (slovensky)

Kategória:Encykliky
Kategória:Katolícka liturgia
Jolanda (veštica)

**Jolanda** vlastným menom  Věra Neméthová (* 29. marec 1964, České Budějovice, Česko-Slovensko – † 17. január 2020, Děčín, Česko) bola česká veštkyňa a kartárka známa vďaka svojmu televíznemu vysielaniu a neotrelému a niekedy urážlivému jazykovému prejavu.

## Životopis
Veštica rómskeho pôvodu žila v chalupe v severných Čechách. Za totality pracovala v nemocnici ako pomocná sila, po revolúcii ju podľa vlastných slov prepustili. Kartárstvo sa v jej rodine dedilo z generácie na generáciu, tvrdí, že veštila jej matka a babička aj jej tety. Veštiť sa naučila od svojej matky, prvýkrát vykladala z kariet, keď mala osem rokov. Jolanda veštenie považovala za svoju pomoc ľuďom.

Jolanda sa dostala do povedomia verejnosti ako moderátorka televíznej relácie *EZO TV* na TV Barrandov, kde niekoľko rokov veštila z kariet telefonujúcim ich osud. Do moderovania ju pozvali tvorcovia relácie. Vďaka svojmu špecifickému vyjadrovaniu stala sa hviezdou sociálnych sietí, najmä vďaka fanúšikovsko-parodickým videám na YouTube. Pozvala ju napríklad Michaela Jílková do svojej relácie *Máte slovo* Českej televízie, kde spolu s ďalšími veštcami, ale aj s teológmi a psychológmi diskutovali o kartách a astrológii. Jílková bola za tento krok kritizovaná.

Natočila tiež úspešnú reklamu pre pivnú značku Gambrinus, kde číta budúcnosť z piva. Video s touto reklamou na YouTube videlo ku aprílu 2019 cez milión ľudí a stalo sa tak najúspešnejším YouTube videom v histórii firmy Plzeňský Prazdroj. Do svojej relácie v TV Barrandov ju pozval aj Jaromír Soukup, ktorému veštila z ruky. 

Jolanda pôvodne v televízii iba chcela ukázať svoje vykladanie kariet, avšak napokon sa preslávila osobitým prejavom a výrokmi, ktoré sa následne šírili internetom. Medzi nechcene vtipné výroky patria napríklad *„vidím velký špatný“*, *„hodně budeš někde“*, *„míříš vysoko“* alebo *„jaj bože můj!“*  Jan Syrůček, ktorý o Jolande natáčal dokumentárny film, naznačuje, že zvláštny jazykový prejav veštkyne pramení z faktu, že jej materinským jazykom je rómčina a že hovoriť česky sa naučila až neskôr.  

## Dokumentárny film
O Jolande a fenoméne televízneho veštenia natočili študenti FAMU dokumentárny film *Ezopové aneb linka je volná*.

Študentský film mal byť pôvodne celý o Jolande, avšak po neúspešnej dohode s veštkyňou režisér Ondřej Moravec zmenil zámer a film koncipoval ako dokument o viacerých českých veštcoch a vešteniu ako zárobkovej činnosti. Podľa Syrůčka Jolanda priznala, že televízne veštenie berie ako *„biznis“.*

## Referencie


## Externé odkazy
* Jolanda v relácii „Máte slovo“

## Zdroj

Kategória:Českí televízni moderátori
Kategória:České osobnosti rómskeho pôvodu
Kategória:Osobnosti z Českých Budějovíc
Punk blues

**Punk blues** alebo **blues punk** je žáner rockovej hudby, ktorý vznikol fúziou punk rockovej a bluesovej hudby.

## Predstavitelia žánru
* Social Distortion
* Cage The Elephant
* The White Stripes
* The Black Keys
* Immortal Lee County Killers
* The Jon Spencer Blues Explosion
* The Fratellis

## Referencie

## Iné projekty

## Zdroj

Kategória:Punkrockové hudobné žánre
Kategória:Bluesové hudobné žánre
Kategória:Blues rock
Kategória:Punk rock
Cecilián

**Cecilián** alebo **Caecilian** (lat. *Caecilianus*; * ? pred 300† krátko pred 343/pred 345 ) bol arcidiakonom a od roku 311 biskupom v severoafrickom Kartágu. Jeho ustanovenie za biskupa viedlo k donatistickej schizme. Cecilián bol taktiež jedným z mála klerikov zo Západu, ktorí sa zúčastnili Prvého nicejského koncilu.

Po smrti kartáginského biskupa Mensuria, ktorého podporovateľom bol, bol Cecilián zvolený a tromi biskupmi na čele s Felixom z Aptungy vysvätený za biskupa. Časť duchovenstva Ceciliána neuznala, pretože bol podľa nich vysvätený traditormiodpadlíkmi, ktorý sa spreneverili kresťanstvu tým, že odovzdali sväté knihy pohanom počas prenasledovania kresťanov. Keďže podľa donatistov každý, kto žil v spoločenstve (*communio*) s padlými kresťanmi bol sám apostata, považovali za odpadlíka aj Ceciliána. Za biskupa preto vyhlásili Majorína. Podľa prameňov mala na schizme podiel bohatá pani, matróna Lucilla, ktorá bola Ceciliánom viackrát káraná pre nadmerné uctievanie relikvií mučeníkov. Majorín v roku 313 zomrel a na jeho biskupský stolec nastúpil Donát, podľa ktorého sa schizmatický smer nazvaldonatizmus. Obe strany, donatisti i Cecilián sa obrátili na cisára Konštantína I., ktorý spor najprv prenechal pápežovi a synode v Ríme (313), neskôr synode v Arles (314), až nakoniec pre protesty donatistov musel rozhodnúť sám. V roku 316 Konštantín uprednostnil Ceciliána, avšak spor sa vyriešiť nepodarilo. Cecilián  zostal katolíckym kartáginským biskupom až do svojej smrti v raných 40. rokoch 4. storočia.

## Referencie

## Pozri aj
* donatizmus

Kategória:Narodenia v 3. storočí
Kategória:Úmrtia v 4. storočí
Kategória:Biskupi
Kategória:Donatizmus
Donát

**Donát** (iné mená **Donat**, **Donátus**, **Donatus**) prezývaný **Veľký** (*Magnus*), **z Kartága** (*Carthaginiensis*) alebo **z Čiernych Domov** (*Casae Nigrae*) bol druhý kartáginský schizmatický (donatistický) biskup, hlavný protagonista a predstavený donatistickej schizmy. Donatisti odmietli vysvätenie biskupa Ceciliána, pretože ho považovali za traditora a odpadlíka vysväteného iným traditorom Felixom z Aptungy. Po smrti prvého donatistického biskupa Majorína sa Donát stal v roku 313 biskupom v Kartágu. Na donatistickom biskupskom stolci sa udržal nasledujúcich tridsať rokov. V priebehu zložitého náboženského vývoja bol hlavnou tvárou donatizmu až do vlády Konštantia II., keď otvorene vystúpil voči cisárskej moci strániacej katolíkom. Známy je jeho výrok: Čo je cisár pre cirkev? (*Quid est imperatori cum ecclesia?*), ktoré mu pripisuje veľký protivník donatizmu svätý Optát. Za povstanie na čele extrémistického krídla donatistov, tzv. circumcellionov bol v roku 347 poslaný do exilu do Galie, kde o niekoľko rokov, pravdepodobne v roku 355 zomrel. (podrobnejšie pozri donatizmus)

## Referencie

Kategória:Narodenia v 3. storočí
Kategória:Úmrtia v 355
Kategória:Donatizmus
Kategória:Biskupi
Dušan Keketi (brankár)

**Dušan Keketi** (* 24. marec 1951, Bratislava) je bývalý slovenský brankár, česko-slovenský reprezentant, držiteľ bronzovej medaily z majstrovstiev Európy v roku 1980 (hoci na šampionáte nenastúpil), majster Európy do 23 rokov z roku 1972. V česko-slovenskej reprezentácii odohral 7 zápasov. Svoju ligovú kariéru prežil v tíme Spartak Trnava a Dukla Banská Bystrica. Na záver kariéry odišiel do rakúskeho klubu Austria Klagenfurt. V česko-slovenskej lige nastúpil v 309 stretnutiach. V Poháre majstrov európskych krajín nastúpil v 10 stretnutiach a v Pohári víťazov pohárov nastúpil v 2 stretnutiach. Pôsobil aj ako prezident v Spartaku.

Jeho synom je manažér a politik Dušan Keketi ml. (* 1975).

## Referencie

## Literatúra
* JEŘÁBEK, Luboš: *Český a československý fotbal: lexikon osobností a klubů 1906–2006*, Praha, Grada 2007
* Jindřich Horák, Lubomír Král: *Encyklopedie našeho fotbalu* − Libri 1997
* Radovan Jelínek, Miloslav Jenšík a kol.: *Atlas českého fotbalu* − Radovan Jelínek 2006

## Externé odkazy
* Štatistiky ČMFS
* Worldfootball.net
* CS Futbal

## Zdroj

Kategória:Slovenskí futbalisti
Kategória:Česko-slovenskí futbalisti
Kategória:Futbaloví brankári
Kategória:Hráči FC Spartak Trnava
Kategória:Hráči Majstrovstiev Európy vo futbale 1980
Kategória:Osobnosti z Bratislavy
H-s diagram

[náhľad|h-s diagram vodnej pary (tlak je uvedený v [Bar|baroch)]]
**h-s diagram** (iné názvy: **i-s diagram**, **diagram špecifická entalpia-špecifická entropia**, **Mollierov h-s diagram**, **Mollierov entropický diagram**, zjednodušene (a nepresne) **diagram entalpia - entropia**) je stavový diagram, v ktorom sa zobrazuje závislosť špecifickej entalpia na špecifickej entropii. Na vodorovnú os sa vynáša špecifická entropia (J.K-1.kg-1) na zvislú os špecifická entalpia (J.kg-1). Diagram má využitie pri analýze termodynamických dejov v otvorených systémoch s ustáleným prúdením, napríklad: turbínach, turbokompresoroch alebo dýzach.

## Čiary v h-s diagrame pre oblasť plynu
Základné vratné termodynamické deje pre ideálny plyn majú v diagrame charakteristický priebeh čiar:
* izoterma - čiara je rovnobežná s vodorovnou osou
* adiabata - čiara je rovnobežná so zvislou osou
* izobara - exponenciálna krivka, podobne ako v T-s diagrame
* izochora - exponenciálna krivka so strmším priebehom ako izobara, podobne ako v T-s diagrame. 

Zvislá vzdialenosť medzi vstupným a výstupným stavom je úmerná technickej práci na hriadeli stroja. 

## h-s diagram pre oblasť kvapalín a pár
Oblasť kvapalín a pár, t.j. oblasť pod kritickou teplotou má význam pri skúmaní a analýzach parných strojov, parných turbín, alebo chladiacich zariadení s parným cyklom. Do diagramu sa zakresľuje aj krivka sýtej kvapaliny a krivka sýtej pary, ktoré sa spájajú v kritickom bode. V oblasti mokrej pary sa často zakresľujú aj čiary konštantnej suchosti pary.

## Pozri aj
*h-x diagram

## Referencie


## Zdroje
*

Kategória:Diagramy v termodynamike
Kategória:Entalpia
Kategória:Entropia
Kategória:Nomogramy
Mollierov diagram

x**Mollierov diagram** môže byť:
*zobrazenie závislosti entalpie na entropii, pozri h-s diagram
*zobrazenie závislosti entalpie na suchosti mokrej pary, pozri h-x diagram
Gibbon

**Gibbon** môže byť:
*zahraničný a starší slovenský pravopis slova gibon, pozri gibon
*priezvisko, napr.:
**Monk Gibbon
**Edward Gibbon
Simia

::*Pozor na zámenu s podobne znejúcim opičím rodom Simias, pozri [[Simias (rod)]].*
**Simia** je:
* jednak latinský výraz znamenajúci opica, 
* jednak to bol vedecký (teda latinský) názov rodu primátov, ktorý sa často vyskytoval v textoch v 18., 19. a na začiatku 20. storočia (slovenské názvy rodu sú: **opica**, **op**, zastarano aj: *opice*),
* a jednak to bol vedecký názov jednej z čeľadí primátov.
Podrobnosti pozri nižšie

## Simia ako všeobecný latinský výraz
Všeobecné latinské slovo simia v starovekých latinských textoch znamenalo "opica", a pri bližšom pohľade malo tieto tri rôzne významy: 1. vyššie primáty okrem ľudí, 2. ľudoopi (Hominoidea okrem ľudí), 3. makak magot (*Macaca sylvanus*).

## Simia ako rod
Ak sa chápe Simia výslovne ako rod, tak platí nasledovné: 

Pôvodne, u Linnea v 1758 rod zahŕňal skoro všetky dnešné celistvonosoblížne (Haplorrhini) okrem ľudí, sčasti okrem gibonov a možno aj okrem orangutanov (gorily do roku 1847 ešte neboli objavené). U Gmelina/Linnaea v roku 1788 zahŕňal tento rod všetky celistvonosoblížne okrem ľudí. Z ďalších raných autorov možno spomenúť napríklad tieto práce: Podľa Blumenbacha 1779 rod zahŕňa šimpanzy, orangutany, gibony a makaky, podľa Geoff.-Cuv. 1795 zahŕňa len šimpanzy, orangutany a gibony a podľa Cuviera 1798 zahrňa všetky celistvonosoblížne okrem ľudí a okáľoidných. Najneskôr od 2. desaťročia 19. storočia sa už rod *Simia* u rôznych autorov obyčajne chápal ako vedecký názov orangutanov a ako taký obyčajne zahŕňal buď len to, čo sú dnes orangutany, alebo to, čo sú dnes orangutany a šimpanzy (od roku 1847 aj gorily), pričom ojedinele zahŕňal aj druh gibon lar (Hylobates lar) v širšom zmysle. 

Od roku 1904 začali viacerí autori názov *Simia* používať len pre šimpanzy, teda namiesto dnešného názvu *[[Pan]]*, a Elliot v roku 1913 názov *Simia* začal používať ako názov monotypického rodu zahŕňajúceho len druh makak magot (*Simia sylvanus*, dnes: *Macaca sylvanus*). . 

V dôsledku chaosu, ktorý vznikol nejasným a nejednotným používaním názvu Simia, ICZN názov *Simia* (podobne ako názov *Pithecus*) v roku 1929 vyhlásila za neplatný a prednosť teda dostali alternatívne názvy ako napríklad *[[Pongo]]*, *[[Pan]]* atď. 

### Slovenský názov rodu
Slovenský názov rodu Simia je resp. bol síce primárne opica alebo op (resp. v staroslovenčine či slovakizovanej češtine opice), ale v literatúre sa často ako slovenské (rodové) meno pre všetky alebo časť druhov spadajúcich pod *Simia* používali rôzne náhradné názvy, napr. "šimpanc"  či "orang-utang" .

## Simia ako čeľaď
V niektorých systémoch 19. storočia sa vyskytuje čeľaď pod názvom Simia, ktorej názov je vlastne len "povýšením" Linnaeovho rodu Simia (ktorý sa medzičasom rozpadol na viacero menších rodov) o jeden základný stupeň systému. Vymedzenia čeľade Simia sa rôznia - zodpovedala napr. dnešným Anthropoidea okrem ľudí, alebo zodpovedala dnešným Anthropoidea okrem Hapalidae (t. j.Callitrichidae) a okrem ľudí, alebo zodpovedala dnešným Catarrhini okrem ľudí. Väčšina týchto definícií sa v iných textoch nazývala (čeľad či skupina) Simiae.  

## Zdroje

Kategória:Celistvonosoblížne
Zuzana MV

** Zuzana MV ** je muničné vozidlo vyvinuté pre zásobovanie muníciou delostreleckého systému samohybnej kanónovej húfnice vz. 2000 Zuzana.

## Konštrukcia a technické parametre
Ide o nákladné vozidlo s valníkovou plošinou, pancierovou kabínou a hydraulickou rukou. Nákladná plošina umožňuje zavesenie a upevnenie bočníc v horizontálnej polohe, čo vytvára pracovnú plochu pre narábanie posádky s muníciou. Tá je dvojčlenná – veliteľ a vodič.

Vozidlo je postavené na báze vozidla Tatra 815 so stálym pohonom všetkých kolies 8x8. Nemecký motor MAN v spolupráci s americkou prevodovkou ALLISON HD 4560 PR umožňuje rýchlu prevádzku po spevnených komunikáciách aj dobrú priechodnosť v teréne. Podvozok je vybavený zariadením umožňujúcim meniť za jazdy tlak vzduchu vo všetkých pneumatikách a je schopný núdzovej jazdy pri zničení ktoréhokoľvek kolesa.

Na plošine môže byť umiestnených 120 kusov projektilov, v šiestich hermeticky uzavretých kontajneroch po 20 kusov a v rovnakom počte aj prepravu výmetných náplní. Jedno vozidlo tak stačí pre zabezpečenie munície pre tri húfnice Zuzana vz. 2000.

Vozidlo je vybavené navijákom s dĺžkou lana 85 metrov a ťažnou silou 120kN, rádiovou stanicou a vnútorným hovorovým zariadením.

## Používatelia
*  Slovensko 

## Referencie


Kategória:Slovenské vojenské vozidlá
Circumcellioni

**Circumcellioni** (lat. *circumcelliones*) alebo **agonistici** boli skupiny extrémistických donatistov charakterovo blízke banditom, ktoré pôsobili na africkom vidieku, najmä v Numídii v 4. a 5. storočí. Boli to náboženskí fanatici žijúci asketickým, či mníšskym spôsobom života. Patrili k šíriteľom donatizmu na vidieku, chodievali od domu k domu a šírili ich náuku. Nebránili sa násilnostiam ani samovraždám, túžili po mučeníckej smrti. Boli nazvaní aj bojovníci. Ozbrojení boli zvyčajne palicami. Útočili s bojovým pokrikom *Deo laudes* a palicovali katolíkov alebo vyberačov daní. Často útočili aj na katolícke kostoly a katolícky klér. Podľa kresťanského spisovateľa a svätca Optáta ako odozvu na edikt cisára Konštantia II. konfiškujúci majetky donatistov zinscenovali rebéliu roľníkov v roku 340. Opakované nájazdy circumcellionov pod vedením Axida a Fasira  znepokojili časť ich spoločenstva, ktorá požiadala vojenský zákrok generála Taurína, ktorý circumcellionov pri Ottave v Numídii rozdrvil, avšak i tak zostali vplyvnou silou ešte na dlhý čas.

Ich meno pochádza z latinského *circum cellae*, pretože sa zdržiavali blízko roľníckych potravinových skladov (špajzí), alebo kostolov, ktoré zachovávali hroby mučeníkov. Katolíci k výrazu pridávali aj slová *rusticorum vagabantur* (vagabundi). Oni samotní sa nazývali Kristovými bojovníkmi ***milites Christi*** či agonistici.

## Referencie

Kategória:Donatizmus
Simias

**Simias** môže byť:
* grécky sochár v 2. storočí pred Kr., pozri Simias (sochár)
* rod primátov z čeľade mačiakovité (Cercopithecidae) s jediným druhom kahau mentavejský (*Simias concolor*), pozri Simias (rod)
Stanislav Dusík

**Stanislav Dusík** (* 6. jún 1946, Boleráz† 6. december 2019, Florencia) bol slovenský akademický maliar, grafik, ilustrátor a spisovateľ. Bol členom tímu pre skúmanie Turínskeho plátna. Medzi jeho obľúbené témy patrila podoba Kristovej tváre. Dusíkove diela možno nájsť vystavené napríklad v Centre Georges Pompidou či v Louvre v Paríži. Za svoje umelecké diela získal viacero ocenení. Získal viacero slovenských i zahraničných ocenení. Ilustroval takmer dvesto titulov a publikoval aj v literárnej oblasti. V roku 1980 vydal knihu poviedok *Boleráz, Boleráz* a písal takisto eseje.

## Život
Narodil sa v Boleráze, kde navštevoval aj základnú školu. Následne vyštudoval Strednú školu úžitkového priemyslu v Bratislave a Vysokú školu výtvarných umení. Na VŠVU vyštudoval pod vedením profesora Vincenta Hložníka maľbu, knižnú ilustráciu a grafické techniky. Jeho maliarsku tvorbu možno rozdeliť do dvoch kategórií – na komornú a monumentálnu maľbu s prevažne sakrálnym charakterom. V oblasti grafickej tvorby pracoval v rozličných technikách, prevažujú techniky hĺbkotlačové (lept, akvatinta, suchá ihla, mezzotinta).

V roku 1982 sa spolu s rodinou usadil v talianskej Florencii. Pôsobil tam ako maliar, grafik, pedagóg a organizátor kultúrneho života Slovákov v zahraničí. Ako jediný výtvarník a ikonograf nominovaný do výskumného tímu pri sindologickom rímskom centre Caravita, ktorý sa venuje vedeckému výskumu Turínskeho plátna – Sindone. Obľuboval aj esejistiku. V roku 1987 mu v celonárodnej talianskej súťaži bola udelená Prvá cena za eseje o Sindone. Ako profesor pôsobil na Akadémii v Cividale a v Scola di restauro vo Florencii. V roku 2000 mu mesto Rím a Vatikán usporiadali výstavu v Museo del Risorgimento. V roku 2002 sa podieľal na výstave *Človek a jeho náboženská dimenzia v Európe* v krídle Karola Veľkého na Svätopeterskom námestí vo Vatikáne. Pri príležitosti 1150. výročia príchodu Konštantína a Metoda na Veľkú Moravu mal Dusík výstavu pod názvom *Hlahol zvonov* aj v Primaciálnom paláci v Bratislave.

## Ocenenia
Získal nasledujúce ocenenia:

* Cena Matice sloven­skej za ilustrovanie Shakespearovho Ham­leta, 1969
* Prvá cena Zlatá medaila „CARLO MAGNO“ – Florencie 1985
* cenu na bienále exlibrisu v Poľsku 1986
* Prvá cena „Ex Equo GIORGO VASARI“ – Milano 1989
* Prvá cena Veľkí profesori v dejinách súčasného umenia – Scuola Nazionale di Storia dell’Arte, Parma 1989
* Prvá cena Medzinárodný exlibristický konkurz „Giubileo 2000“, Pescara 2000
* Cena Ľudovíta Fullu – Bratislava 2002
* Prvá cena „Fiorino d’Oro“ – XXIII. Premio Firenze, Florencie 2005
* Cena Fra Angelica – Bratislava 2009

## Referencie

Kategória:Osobnosti z Bolerázu
Kategória:Absolventi Vysokej školy výtvarných umení v Bratislave
Kategória:Slovenskí maliari
Kategória:Slovenskí ilustrátori
Kategória:Slovenskí pedagógovia
Pitheci

**Pitheci** môže byť iný názov taxónu:
*Quadrumana (v oboch významoch), pozri štvorruké
*Anthropoidea, pozri vyššie primáty
Peter Bobula

Mgr. Ing. **Peter Bobula** (* 3. január 1967, Topoľčany) je slovenský právnik, živnostník a politik, podpredseda strany Kresťanskodemokratické hnutie.

## Životopis
Peter Bobula sa narodil v januári 1967 v Topoľčanoch. Absolvoval Gymnázium v Topoľčanoch, následne vyštudoval na právo na Univerzite Komenského a Stavebnú fakultu Slovenskej vysokej školy technickej. Po škole Bobula najskôr pôsobil ako stavebný technik v Agrostave Topoľčany, v rokoch 1996-2002 bol manažérom v obchodných spoločnostiach, od roku 2008 pracuje ako živnostník a manažér. V rokoch 2010-2011 bol predsedom dozornej rady Slovenskej pošty.

### Politická kariéra
Bobula pôsobí v KDH už od vzniku strany. V rokoch 1991-1992 bol okresným tajomníkom pre Topoľčany, v rokoch 1993-2002 slúžil ako riaditeľ administrácie KDH. V rokoch 1999-2001 bol podpredsedom Krajskej rady KDH pre Nitriansky kraj. V roku 2004 bol zvolený za člena predsedníctva strany, od roku 2009 pôsobil ako sekretár KDH pre regióny. Pracoval tiež ako poslanecký asistent Pavla Hrušovského. Vo voľbách do NR SR v roku 2016 kandidoval za KDH zo 150. miesta, strana sa do parlamentu nedostala.

V júni 2016 bol na sneme zvolený za podpredsedu KDH. V parlamentných voľbách v roku 2020 kandidoval za KDH zo štvrtého miesta na kandidátke.

### Osobný život
Peter Bobula je ženatý, žije v Urminciach.

## Referencie


Kategória:Slovenskí politici
Kategória:Politici KDH
Kategória:Absolventi Právnickej fakulty Univerzity Komenského v Bratislave
Kategória:Absolventi Stavebnej fakulty Slovenskej technickej univerzity v Bratislave
Kategória:Osobnosti z Topoľčian
Výbor pre verejné blaho

**Výbor pre verejné blaho** (častejšie prekladaný ako Výbor verejného blaha, ), ustanovený Národným konventom 6. apríla 1793 predstavoval de facto zoskupenia výkonnej moci vo Francúzsku v období jakobínskej diktatúry v rokoch 1793 – 1794. Vo vojnovom stave a s vidinou národného ohrozenia, jakobíni pod vedením Maximiliána Robespierra presunuli verejné žaloby, súdy a popravy pod dohľad tejto komisie.

Výbor bol osobne zodpovedný za tisícky popráv vrátane popráv vysokých šľachticov a bývalých vládnych činiteľov, ktoré posielal pod gilotínu. Najčastejším dôvodom pre popravu bolo obvinenie z podporovania monarchie a kontrarevolúcie. Vláda výboru vošla do dejín ako vláda teroru.

## Iné projekty

## Zdroj

Kategória:Francúzska revolúcia
Kategória:Organizácie založené v 1793
Carlos Valderrama

**Carlos Alberto Valderrama Palacio** (* 2. september 1961, Santa Marta, Kolumbia) je bývalý kolumbijský futbalista. Mal prezývku *El Pibe*.

Dvakrát sa stal najlepším futbalistom Južnej Ameriky (1987, 1993).

Pelé ho v roku 2004 zaradil ako jediného Kolumbijčana medzi 125 najlepších žijúcich futbalistov sveta.

## Trofeje
* 1. miesto Futbalista roka Južnej Ameriky (1987, 1993)
* 2 tituly v Kolumbii

## Referencie


## Iné projekty

## Externé odkazy
* Portrét na Planet World Cup
* Heslo na Biography Base

## Zdroj
*IVAN TRUCHLIK: *Futbalový atlas sveta* (2015) s.769

Kategória:Hráči Millonarios
Kategória:Hráči Montpellier HSC
Kategória:Futbaloví stredopoliari
Kategória:Kolumbijskí futbalisti
Simias (rod)

***Simias***, po slovensky **[[kahau]]** alebo staršie **pageh**, je rod z čeľade mačiakovité. Jediným zástupcom tohto rodu je druh **kahau mentavejský** alebo **kahau simakobu** (lat. *Simias concolor* alebo *Nasalis concolor*; po indonézsky *simakobu*).

Niektorí bádatelia existenciu rodu *Simias* neuznávajú a jeho obsah považujú za súčasť rodu Nasalis (ktorý sa po slovensky takisto nazýva kahau a inak zahŕňa len 1 druh - kahau nosatý, lat. *Nasalis larvatus*).

## Výskyt
Kahau mentavejský sa vyskytuje na Mentavajských ostrovoch pri západnom pobreží ostrova Sumatra. 

## Vnútorná systematika
Má dva poddruhy : 
**Simias concolor concolor* - vyskytuje sa na ostrovoch Sipora, Severný Pagai a Južný Pagai;
**Simias concolor siberu* - vyskytuje sa na najväčšom ostrove Siberut. 

## Charateristika
Kahau mentavejský meria asi 50 cm, s krátkym chvostom (asi 15 cm) a s výrazným nosom. Samce sú väčšie ako samice. Srsť je čierna, na časti tela krémová.

## Ohrozenie a populácia
Kahau mentavejský sa hodnotí ako kriticky ohrozený druh, hlavným dôvodom sa stal neudržateľný lov spoločne so stratou biotopov (ťažba dreva, plantážnictvo). Najväčšia populácia žije v Národnom parku Siberut (6 00015 500 jedincov), poddruh *Simias concolor concolor* zahŕňa 7001 800 jedincov.

## Referencie

## Iné projekty

Kategória:Mačiakovité
Kategória:Kriticky ohrozené druhy
Kategória:Monotypické rody živočíchov
Kasárenské námestie

**Kasárenské námestie** je námestie v Košiciach, v mestskej časti Staré Mesto. Nachádza sa medzi Kinom Úsmev, budovou bývalého OD Tesco a budovou Železníc Slovenskej republiky.

## Názov námestia
Námestie za svoju existenciu vystriedalo množstvo názvov. V nemčine to boli názvy ako – *Cassernen Gasse* (Kasárenská ulica), *Cassernen Platz* (Kasárenské námestie). V maďarčine zase *Kaszárnya piacz*, *Laktanya tér* (Kasárenské námestie), *Mussolini tér* (Mussoliniho námestie). V slovenskom jazyku vystriedalo názvy – Kasárnické námestie, Námestie gen. Viesta, Lumumbovo námestie a Lumumbova.

## História
Meno tohto námestia má svoje opodstatnenie, pretože v areáli blízkej dopravnej priemyslovky sa nachádza budova kde boli Veľké mestské kasárne (tiež nazývané *Horné*). Tieto kasárne boli jedny z prvých na území Habsburskej monarchie ale aj v strednej Európe.

Prvé kasárne v Košiciach mali stáť na nádvorí nedobudovanej citadely, stavanej od roku 1672. Nikdy sa však nepostavili. Prvé skutočné vojenské kasárne v meste sa postavili na Hlavnej ulici neďaleko Dolnej brány v roku 1713. Dolné kasárne mestu nepostačovali a tak v roku 1726 vybudovali pri Hornej bráne druhé kasárne. Obidva vstupy do mesta tak boli vojensky chránené. *Horné* kasárne boli cisársko-kráľovské, *Dolné* patrili samotnému mestu.

V roku 1750 bolo v Košiciach asi 2000 vojakov. Vojsko zaberalo veľké územie a bolo rozstrúsené po celom meste. Súčasná Vojenská ulica sa niekedy volala *Katona utca*. Dnes sa na jej začiatku nachádzajú bývalé *Malinovského kasárne*, ktoré v súčasnosti armáda nevyužíva, no je zrejmé, že pôvod názvu vznikol na základe týchto kasární.

## Blízke ulice
* Hlavná ulica
* Kováčska ulica
* Štefánikova ulica
* Továrenská ulica

## Referencie

## Externé odkazy
* Kasárenské námestie na mape Košíc

Kategória:Námestia v Košiciach
Kategória:Košice - Staré Mesto
Wayback Machine

**Wayback Machine** je digitálny archív World Wide Web. Službu založila nezisková organizácia Internet Archive so sídlom v San Franciscu. Jej zakladatelia, Brewster Kahle a Bruce Gilliat, vyvinuli Wayback Machine s cieľom poskytnúť „univerzálny prístup ku všetkým vedomostiam“ zachovaním archivovaných kópií zaniknutých webových stránok. Ide o open-source softvér, naprogramovaný v programovaciom jazyku Java.

Od svojho spustenia v roku 2001 bolo do archívu pridaných viac ako 406 miliárd stránok (stav január 2020). Služba vyvolala aj spor o to, či vytváranie archívnych stránok bez súhlasu ich vlastníka predstavuje porušenie autorských práv v určitých jurisdikciách.

## Referencie

## Externé odkazy
* https://web.archive.org/ – oficiálna stránka

Kategória:Digitálne knižnice
Kategória:Archívy
Kategória:Slobodný softvér
Kyselina fluóroctová

**Kyselina fluóroctová** je chemická zlúčenina so vzorcom CH2FCOOH. Ako pesticíd sa používa jej sodná soľ, fluóroctan sodný. Inhibuje krok akonitázy v cykle kyseliny citrónovej. 

## Prirodzený výskyt
vľavo|náhľad|240x240bod| ''Dichapetalum cymosum''
Kyselina fluóroctová sa prirodzene vyskytuje v najmenej 40 rastlinách v Austrálii, Brazílii a Afrike. Je to jeden z piatich známych prírodných produktov obsahujúcich fluór. Prvýkrát bola identifikovaná v *[[ Dichapetalum cymosum |Dichapetalum cymosum]]*, bežne známy ako gifblaar (afrikánčina). Už v roku 1904 používali kolonisti v Sierra Leone extrakty z *[[ Chailletia toxicaria |Chailletia toxicaria]]*, ktorá tiež obsahuje kyselinu fluóroctovú alebo jej soli, na otrávenie potkanov. Niektoré natívne austrálske rody rastlín obsahujú toxín, vrátane: *[[ Gastrolobium |Gastrolobium]]*, *[[ gomfolobium |Gompholobium]]*, *[[ Oxylobium |Oxylobium]]*, *[[ Nemcia |Nemcia]]* a *[[ agát |Acacia]]*. 

### Výskyt kyseliny fluóroctovej u druhov ''Gastrolobium''
*[[ Gastrolobium |Gastrolobium]]* je rod kvitnúcich rastlín v čeladi bôbovité. Existuje viac ako 100 druhov v tomto rode, a všetky okrem dvoch sú pôvodné v juhozápadnej oblasti západnej Austrálie, kde sú známe ako "jedovatý hrach". Gastrolobium rastúce v juhozápadnej Austrálii je jedinečné svojou schopnosťou koncentrovať kyselinu fluóroctovú z pôd s nízkym obsahom fluóru. Kengura tmavochvostá a iné zvieratá pochádzajúce z južnej Austrálie sú schopné bezpečne jesť rastliny obsahujúce kyselinu fluóroctovú, ale hospodárske zvieratá a introdukované druhy z iných oblastí Austrálie a introdukované zvonku, ako napríklad líška hrdzavá sú na ňu vysoko náchylné. Skutočnosť, že mnohé druhy Gastrolobium majú tiež vysokú druhotnú toxicitu pre nepôvodné mäsožravce, je obmedzená schopnosť mačiek vytvoriť populácie v miestach, kde rastliny tvoria podstatnú časť vegetácie.   

## Pozri aj
* Kyselina difluóroctová 
* Kyselina trifluóroctová 

## Zdroj

Kategória:Kyseliny fluóru
Kategória:Halogénkarboxylové kyseliny
Kategória:Organofluoridy
Kategória:Inhibítory akonitázy